ma Netelan

li ma lon ma Elopa. ma tomo lawa li . taso kulupu lawa pi ma Netelan li lon . taso ma tomo pi jan mute mute li . ma Netelan li lon poka pi ma Tosi li lon poka pi ma Pesije. ma Netelan li ma pi kulupu ma Elopa li kepeken mani Elo. len ma li jo e kule ni: loje en walo en laso. kalama musi ma li kalama musi Wilhelmus

## nimi Netelan
toki Netelan pi sin ala la nimi *Nederland* li 'ma anpa'. ma Netelan li jo ala e nena suli. toki mute la nimi pi ma Netelan li 'ma anpa'. pana lukin la nimi pi ma Netelan li *Países Bajos*.

## tenpo pini
tenpo pini la ma Netelan en ma Pesije li ma wan. ma Pesije li ma pi ma Netelan ala lon tenpo sike 1830.

ma Netelan li utala ala lon tenpo utala ma nanpa wan. taso ma Tosi li utala e ma Netelan li jo e ma Netelan lon tenpo utala ma nanpa tu. ma Tosi li pakala mute e ma tomo Kotetan li moli e jan pi nasin sewi Juta mute mute.

tenpo pini la ma Netelan li jo e ma Intonesija e ma Suliname. ma Intonesija li ma pi ma Netelan ala lon tenpo sike 1945. ma Suliname li ma pi ma Netelan ala lon tenpo sike 1975. jan mute pi ma Intonesija en jan mute pi ma Suliname li lon ma Netelan tan ni. ma Suliname li kepeken toki Netelan.

## ma lili
ma Netelan li jo e ma lili luka luka tu. jan mute li toki e ni: ma Olan li nimi pi ma Netelan. taso ma Olan li ma pi ma Netelan li jo e ma lili tu. ma lili pi ma Olan li ma lili Notolan li ma lili Setolan. ma Olan li jo e ma tomo suli mute. ma tomo Ansetan en ma tomo Kotetan en ma tomo Tena li lon ma Olan.

jan mute pi  li toki kepeken toki Lise. toki Lise li toki Netelan ala. kulupu lawa pi ma Lise li kepeken toki Netelan li kepeken toki Lise kin.

tenpo pini la  li lon ala. jan li pali e ma lili Pejolan lon tenpo sike 1968.

ma Netelan li jo e ma luka wan lon ma Amelika. ma ni li ma Alupa li ma Ponelu li ma Kosu li ma Sintesasiju li ma Sapa. jan mute li toki e toki Papijamentu lon ma ni. toki Papijamento li jo e nimi tan toki Potuke tan toki Epanja tan toki Netelan.

## kon
telo sewi mute li lon ma Netelan tan ni: ma Netelan li jo e poki telo mute. ma Netelan li jo e tenpo lete e tenpo seli. tenpo pi mute lili la ko walo en telo kiwen lete li kama.

## weka telo
tenpo pini la ma mute li ma telo li lon anpa telo. jan pi ma Netelan li pali e nena li weka e telo li pali e ma sin. toki Netelan la nimi pi ma sin ni li *polder.* telo mute li pakala e ma Netelan lon tenpo sike 1953. jan li pali e tomo Deltawerken tan ni. tomo Deltawerken li lon ma Selan.

## jan lawa
jan lawa pi ma Netelan li . ona li jan lawa pi tenpo mute. jan Amalija li jan lili pi jan Wilemalesante. tenpo kama la ona li jan lawa pi ma Netelan. meli ona li  li tan ma Akensina. jan Wilemalesante li ken pali e ijo pi mute lili. jan mute mute li pilin e ni: jan Wilemalesante li pona. tenpo suno pi jan Wilemalesante li tenpo suno ma pi suli mute. nimi tenpo li tenpo *Koningsdag*. tenpo *Koningsdag* la jan mute li jo e len jelo loje tan ni: mama ale pi jan lawa en jan lili ale pi jan lawa li jo e nimi *Van Oranje*. toki Netelan la *oranje* li loje jelo.

## kulupu lawa
tomo pi kulupu lawa li tomo lawa Tweede Kamer. tomo Tweede Kamer li lon ma tomo Tena. lon tomo Tweede Kamer la kulupu suli li kulupu D66 li kulupu VVD li kulupu GroenLinks-PvdA li kulupu PVV li kulupu CDA. kulupu VVD li wile e ni: jan li ken pali e ijo mute li ken esun mute. kulupu PVV li wile e ni: ma Netelan li suli li jo ala e jan mute pi ma ante. kulupu CDA li pilin e nasin sewi Kolisu. kulupu GroenLinks-PvdA li wile e ni: ma Netelan li jo e sama mute e kon pi jaki ala. kulupu D66 li suli mute mute lon tomo Tweede Kamer. jan lawa pi kulupu D66 li jan Rob Jetten. jan Rob Jetten li jan lawa pi kulupu lawa pi ma Netelan.

## moku
ma Netelan li jo e moku pi pona mute mute. kili ma sike li lon moku mute pi ma Netelan. ma Netelan li jo e moku ni:

* pan suwi sike lili kepeken ko suwi pi kule loje jelo pimeja. toki Netelan la nimi li *stroopwafels*.
* pan suwi sike lili seli kepeken ko suwi walo. toki Netelan la nimi li *poffertjes*.
* ko jelo. ko jelo li lon tan soweli pi telo walo. toki Netelan la nimi li *kaas*.

## nasin
kulupu lawa pi ma Netelan li pilin ala e ni: kasi nasa li ike. kulupu lawa ma pi mute lili li pilin sama ma Netelan. jan li ken jo e kasi nasa lon ma Netelan. jan li ken kepeken kasi nasa lon tomo pi kasi nasa. toki Netelan la nimi pi tomo ni li *coffeeshop*.

kulupu kule li pilin pona lon ma Netelan. jan mute mute li pilin e ijo tu: meli li ken olin e meli li ken jo e tomo lon poka meli. mije li ken olin e mije li ken jo e tomo lon poka mije. taso, tonsi li ken ala kama jo e misikeke tonsi kepeken tenpo lili.

kulupu lawa pi ma Netelan li toki e ni lon tenpo sike 2001: sina sama jan ale. jan kule li ken wan.

## ma pona
ma Netelan en ma Pesije en ma Lusepu li lon kulupu ma Penelu. ma ni li sama mute. tenpo pini pi ma ni li sama mute. ma Netelan en ma Pesije li toki e toki Netelan. ma Lusepu en ma Pesije li toki e toki Kanse. jan pi ma Netelan li pilin e ni: ma Tosi li suli mute. jan pi ma Netelan mute li lon ma Tosi. ma Netelan en ma Tosi li esun e ijo mute. jan mute pi ma Netelan li kama sona e toki Tosi.